Minn meta twaqqaf, il-helpline 1772 rċieva aktar minn 1,500 telefonata Waqt li tħabbru l-benefiċjarji tal-miżuri soċjali li ħabbar il-Gvern għal dawk li ntlaqtu ħażin mill-imxija tal-COVID-19, il-Ministru għall-Familja, id-Drittijiet tat-Tfal u s-Sigurtà Soċjali, Michael Falzon, spjega kif madwar 80 persuna kuljum qed iċemplu l-helpline 1772 biex jiksru ftit mis-solitudni li dejjem tkun fostna iżda tinħass aktar f'dawn iż-żminijiet. Meta kien qed jindirizza l-konferenza, il-Ministru fakkar li apparti miżuri finanzjarji, il-Ministeru ħaseb f'miżuri oħra li ma jissarfux f'ewro iżda daqstant ieħor huma importanti. Fakkar fil-helpline 1772, li twaqqaf apposta għal dawk li jħossuhom waħedhom f'dawn iż-żminijiet. Sa issa, dawn il-helpline rċieva aktar minn 1,500 telefonata.